**Vladislav Andrejevitš Gavrikov** (ven. Владислав Андреевич Гавриков; s. 21. marraskuuta 1995 Jaroslavl, Venäjä) on venäläinen jääkiekkopuolustaja ja olympiavoittaja, joka pelaa NHL-joukkue Los Angeles Kingsissä.

Ura
---

### Seuraura

Gavrikov on Lokomotiv Jaroslavlin kasvatti. Hän voitti kauden 2009–2010 päätteeksi Venäjän U15-juniorisarjan hopeaa ja kauden 2011–2012 päätteeksi Gavrikov johdatti joukkueensa kapteenina Lokomotivin Venäjän U17-juniorisarjan hopeaan. Hän aloitti samalla kaudella myös Loko Jaroslavlin joukkueessa Venäjän nuorten sarja MHL:ssä.

Lokomotiv Jaroslavl varasi Gavrikovin 37. pelaajana KHL:ään kesällä 2012. Hän debytoi seuran KHL-joukkueessa kaudella 2014–2015, jolloin Gavrikov pelasi siellä 16 runkosarja- ja neljä playoff-ottelua tehden yhden syöttöpisteen. Hän teki KHL-debyyttinsä 22. syyskuuta 2014 vieraissa Avangard Omskia vastaan. Gavrikov sai ottelussa jääaikaa 8.26 minuuttia hän keräsi teholukeman +1. Gavrikov pelasi kauden aikana miesten pelejä myös VHL-joukkue HK Rjazanissa tehden siellä 11 runkosarjaottelussa tehot 1+2=3. Hän pelasi ison osan kaudestaan myös Loko Jaroslavlin MHL-joukkueessa toimien joukkueen kapteenina. Maaliskuussa 2015 Gavrikov teki Lokomotivin kanssa kaksivuotisen jatkosopimuksen.

Columbus Blue Jackets varasi Gavrikovin kuudennella kierroksella 159. pelaajana NHL:n varaustilaisuudessa 2015. Varsinaisella KHL:n tulokaskaudellaan 2015–2016 hän teki 42 runkosarjaottelussa tehot 3+4=7 ja viidessä playoff-ottelussa yhden maalin. Gavrikov teki KHL-uransa avausmaalin 6. syyskuuta 2015 vieraissa Barys Astanaa vastaan. Hänet valittiin 27. joulukuuta 2015 liigan viikon puolustajaksi. Gavrikov valittiin myös KHL:n joulukuun kuukauden tulokkaaksi. Kaudella 2016–2017 hänet valittiin liigan maaliskuun 2017 kuukauden puolustajaksi.

Keväällä 2017 Gavrikovin varannut Columbus Blue Jackets tarjosi hänelle NHL-tulokassopimusta. Kesäkuussa Lokomotiv kuitenkin kauppasi hänen pelaajaoikeutensa SKA Pietariin, jonka kanssa Gavrikov teki kaksivuotisen sopimuksen. Hänen siirtonsa taustalla oli pääsy Venäjän maajoukkuevalmentaja Oļegs Znaroksin valmennukseen sekä tavoitella maajoukkuepaikkaa Pyeongchangin olympiakisoja ajatellen.

Marraskuussa 2020 Gavrikov teki Blue Jacketsin kanssa kolmivuotisen ja yhteensä 8,4 miljoonan dollarin arvoisen jatkosopimuksen.

Maaliskuussa 2023 Blue Jackets kauppasi Gavrikovin ja Joonas Korpisalon Los Angeles Kingsiin vaihdossa Jonathan Quickiin, ensimmäisen kierroksen varausvuoroon vuoden 2023 varaustilaisuudessa ja kolmannen kierroksen varausvuoroon vuoden 2023 varaustilaisuudessa.

Kesäkuussa 2023 Gavrikov teki Kingsin kanssa kaksivuotisen ja yhteensä 11,75 miljoonan dollarin arvoisen jatkosopimuksen.

### Maajoukkueura

Gavrikov oli voittamassa olympiakultaa venäläisten olympiaurheilijoiden joukkueessa 2018. Gavrikov edusti Venäjää MM-kilpailuissa vuonna 2017, jolloin hän voitti pronssia. Gavrikov jakoi joukkueensa sisäisen tehotilaston voiton Bogdan Kiselevitšin kanssa lukemalla +9. Hänet valittiin Kanadaa vastaan pelatun välieräottelun päätteeksi Venäjän ottelun parhaaksi pelaajaksi. Yhteensä Gavrikov on pelannut 26 A-maaottelua tehopistein 2+1=3. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Gavrikov teki Channel One Cupissa 15. joulukuuta 2016 Moskovan VTB-jääpalatsissa ylivoimalla Ruotsia vastaan.

Gavrikov pelasi myös alle 20-vuotiaiden MM-kilpailuissa vuonna 2015, jolloin hän toimi Venäjän kapteenina ja voitti hopeaa. Gavrikov valittiin turnauksen parhaaksi puolustajaksi ja valmennus valitsi hänet joukkueensa yhdeksi kolmesta parhaasta pelaajasta. Gavrikov pelasi myös alle 18-vuotiaiden MM-kilpailuissa vuonna 2013.

Gavrikov pelasi myös alle 18-vuotiaiden Ivan Hlinkan muistoturnauksessa vuonna 2012. Hän pelasi samana vuonna myös World U-17 Hockey Challengessa, joka päättyi kultaan. Gavrikov pelasi vuonna 2012 myös alle 19-vuotiaiden World Junior A Challengessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Loko Jaroslavl | MHL | 8 | 1 | 1 | 2 | 4 | 2 | 0 | 0 | 0 | 0 |
| 2012–2013 | Loko Jaroslavl | MHL | 47 | 3 | 3 | 6 | 18 | – | – | – | – | – | U18 | 7 | 0 | 0 | 0 | 27 |
| 2013–2014 | Loko Jaroslavl | MHL | 45 | 3 | 9 | 12 | 28 | 7 | 0 | 2 | 2 | 4 |
| 2014–2015 | Lokomotiv Jaroslavl | KHL | 16 | 0 | 1 | 1 | 4 | 4 | 0 | 0 | 0 | 0 | JMM | 7 | 0 | 0 | 0 | 0 |
|  | Loko Jaroslavl | MHL | 16 | 1 | 6 | 7 | 16 | 5 | 0 | 0 | 0 | 2 |
|  | HK Rjazan | VHL | 11 | 1 | 2 | 3 | 4 | – | – | – | – | – |
| 2015–2016 | Lokomotiv Jaroslavl | KHL | 42 | 3 | 4 | 7 | 18 | 5 | 1 | 0 | 1 | 2 |
| 2016–2017 | Lokomotiv Jaroslavl | KHL | 54 | 3 | 4 | 7 | 38 | 15 | 1 | 4 | 5 | 14 | MM | 9 | 1 | 1 | 2 | 2 |
| 2017–2018 | SKA Pietari | KHL | 50 | 5 | 9 | 14 | 26 | 15 | 1 | 4 | 5 | 2 | OK | 6 | 2 | 1 | 3 | 6 |
|  |  |  |  |  |  |  |  |  |  |  |  |  | MM | 8 | 0 | 1 | 1 | 2 |
| 2018–2019 | SKA Pietari | KHL | 60 | 5 | 15 | 20 | 10 | 18 | 1 | 0 | 1 | 0 | MM | 10 | 0 | 0 | 0 | 4 |
|  | Columbus Blue Jackets | NHL | – | – | – | – | – | 2 | 0 | 0 | 0 | 0 |
| 2019–2020 | Columbus Blue Jackets | NHL | 69 | 5 | 13 | 18 | 18 | 10 | 1 | 2 | 3 | 6 |
| 2020–2021 | Columbus Blue Jackets | NHL | 55 | 2 | 10 | 12 | 14 | – | – | – | – | – | MM | 8 | 0 | 2 | 2 | 0 |
| 2021–2022 | Columbus Blue Jackets | NHL | 80 | 5 | 28 | 33 | 68 | – | – | – | – | – |
| 2022–2023 | Columbus Blue Jackets | NHL | 52 | 3 | 7 | 10 | 30 | – | – | – | – | – |
|  | Los Angeles Kings | NHL | 20 | 3 | 6 | 9 | 8 | 6 | 0 | 1 | 1 | 0 |
| 5 kautta | yhteensä | NHL | 276 | 18 | 64 | 82 | 138 | 18 | 1 | 3 | 4 | 6 |
| 5 kautta | yhteensä | KHL | 222 | 16 | 33 | 49 | 96 | 57 | 4 | 8 | 12 | 18 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Vladislav Gavrikov**.
* Vladislav Gavrikov The Internet Hockey Databasessa (englanniksi)
* Vladislav Gavrikov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Vladislav Gavrikov *Elite Prospects*. Everysport Media Group AB.  (englanniksi)
2. ↑  ЗАБРОШЕННЫЕ ШАЙБЫ *khl.ru*.  22.9.2014. КХЛ. Viitattu 11.12.2017. (venäjäksi)
3. ↑  Продление контрактов *khl.ru*.  27.3.2015. КХЛ. Viitattu 11.12.2017. (venäjäksi)
4. ↑  ЗАБРОШЕННЫЕ ШАЙБЫ *khl.ru*.  6.9.2015. КХЛ. Viitattu 11.12.2017. (venäjäksi)
5. ↑  Jarmo Kekäläisen Columbus kalastelee KHL-puolustajaa – "Tehnyt virallisen tarjouksen" *suomikiekko.com*.  23.3.2017. Nordic Sport Media. Viitattu 11.12.2017.
6. ↑  Jarmo Kekäläisen Columbus joutuu odottelemaan – KHL-mahtiseura maksoi karmean summan maajoukkuepakista *suomikiekko.com*.  27.6.2017. Nordic Sport Media. Viitattu 11.12.2017.
7. ↑
8. ↑
9. ↑
10. ↑  BEST PLAYER OF THE GAME SELECTED BY THE TEAM (pdf)  21.5.2017. IIHF.  Arkistoitu 17.10.2017. Viitattu 11.12.2017. (englanniksi)
11. ↑  Czech Republic – Russia (Line Up) *swehockey.se*.  5.2.2015. Svenska Ishockeyförbundet. Viitattu 11.12.2017. (englanniksi)
12. ↑  SWE – RUS (3–1) *swehockey.se*.  15.12.2015. Svenska Ishockeyförbundet. Viitattu 11.12.2017. (englanniksi)

Venäjän joukkue – Jääkiekon MM-kilpailut 2018
3 Hafizullin |
4 Gavrikov |
7 Kaprizov |
11 Andronov (**A**) |
13 Datsjuk (**C**) |
15 Anisimov |
19 Butšnevitš |
22 Zaitsev |
25 Grigorenko |
29 Kablukov |
30 Šestjorkin |
31 Sorokin |
41 Sošnikov |
44 Jakovlev |
51 Bereglazov |
55 Kiselevitš |
63 Dadonov (**A**) |
66 Mihejev |
78 Mamin |
83 Košetškin |
87 Šalunov |
88 Trjamkin |
89 Nesterov |
94 Barabanov |
97 Gusev |
Valmentaja Ilja Vorobjov

Venäjän joukkue – Jääkiekon MM-kilpailut 2019
2 Zub |
3 Hafizullin |
4 Gavrikov |
7 Telegin |
8 Ovetškin (**A**) |
9 Orlov |
11 Malkin (**A**) |
13 Andronov |
15 Anisimov |
16 Plotnikov |
22 Zaitsev |
25 Grigorenko |
31 Sorokin |
40 Georgijev |
61 Zadorov |
63 Dadonov |
71 Kovaltšuk (**C**) |
77 Kaprizov |
86 Kutšerov |
88 Vasilevski |
89 Nesterov |
92 Kuznetsov |
94 Barabanov |
97 Gusev |
98 Sergatšov |
Valmentaja Ilja Vorobjov